Moen (Hustadvika)

Moen er et sted i Sylteosen i Hustadvika kommune. Moen ligger ved Moaskiftet 6 kilometer fra kommunesenteret Elnesvågen. Fra Moen går fylkesvei 663 i retning Elnesvågen, mens fylkesvei 64 går i retning Eide og Molde.

Boligfeltet på Moen ligger ved foten av fjellet Rødsetåsen (442 moh.). Det er flere gårdsbruk på Moen.

Fra Moen er det kort vei til Moaelva som er kjent for laksefiske og bading. Det er mulighet for fjellturer på Rødsetåsen, Låglitua (510 moh.) og Kvannfjellet (980 moh.) fra Moen. Andre turmål i nærområdet er kalksteinsgrottene Trollkyrkja, Rødalen og Skoften (368 moh.).

På Moen var det brevhus fra 1931-1960 med poststempel «Moen i Fræna».

Referanser 

Bosetninger i Hustadvika